[TRAILER] Adam Sandler Terajui Filem Drama Sukan Netflix “Hustle”
Netflix telah melancarkan trailer rasmi Hustle, sebuah filem drama komedi sukan terbaru yang diterbitkan oleh Adam Sandler dan bintang NBA LeBron James. Filem ini akan tersedia untuk penstriman pada 10 Jun ini. Dalam trailer Hustle, yang anda boleh lihat dibawah bersama-sama poster rasmi, menampilkan pencari bakat bola keranjang yang menemui bakat bintang besar NBA seterusnya di Sepanyol. Bagaimanapun, bukan mudah untuk mendapatkannyanya kerana bakat tersebut kekurangan latihan. Watak lakonan Sandler akan mempertaruhkan kerjayanya untuk membantu pemain pilihannya, sekaligus mencapai impiannya untuk menjadi jurulatih.  Hustle dibintangi Adam Sandler (Uncut Gems), Queen Latifah (Chicago), Robert Duvall (The Judge), Ben Foster (Hell or High Water), pemain NBA Juancho Hernangomez, Jordan Hull (The L Word: Generation Q), Maria Botto (Mad Dogs), Ainhoa Pillet, dan pengulas sukan Kenny Smith. Filem ini diarahkan oleh Jeremiah Zagar (We the Animals) dan diterbitkan oleh Sandler menerusi syarikat produksinya Happy Madison, dan Roth/Kirschenbaum Films, bersama LeBron James dan Maverick Carter untuk SpringHill Entertainment. 